section_heading: Opis
paragraph_text: Grozdasti plod ribiza (engleski: currant) raste na velikom grmu glatkih grana. Bobice na grozdu velike su kao zrno graška. Prema boji plodova razlikuju se bijele, crvene i crne sorte ribiza. Bijele i crvene sorte imaju kiselkasto sladak, osvježavajući okus, a crni je ribiz posebnog nekima neugodnog okusa. Može biti samonikli (divlji) ili kultiviran.